Evit achuiñ e kinnigin c'hoazh dilezel lod eus simbolioù ar brezhoneg " lennegel " evit kaout ur yezh efedusoc'h : e miz Kerzu diwezhañ e oan o klask poelladennoù evit arnod matematik an ADED ( Arnodenn Dibenn an Eil Derez ) e lise Diwan. Koue'et ma selloù war Dans un même graphique, placer....(...) Que vous suggère un tel graphique ? Bremañ e vez lakaet " hevelep " evit treiñ même ha tel, tra ma vez kavet ivez daou c'her : same ha such e saozneg, ha tra ma veze graet mad an diferañs etre memez hag hevelep e brezhoneg beleg. Ma 'm bije lakaet " un hevelep grafik " div wech amañ, bonjour la compréhension ! Ret eo deomp kaout ostilhoù hag a lak hon yezh da reiñ da nebeutañ kement arliv a gaver er yezhoù all, ha lod all ouzhpenn ( Cf découvrir uhelloc'h ).